Държавен вестник, бр. 23, 2018 г., стр. 129

БРОЙ  23	
Д Ъ Р Ж А В Е Н  В Е С Т Н И К 	
СТР.  129  
Наднормено тегло – БМИ от 25 до 29,99; 
Първа степен затлъстяване – БМИ 30 до 34,99;
Втора степен затлъстяване – БМИ 35 до 39,99;
Трета степен затлъстяване – БМИ над 40.
Освидетелстваните със затлъстяване I ст. по графа 1 са негодни, а по останалите графи са годни.
Освидетелстваните със затлъстяване II ст. без усложнения по графа 1 са негодни, а по останалите графи са годни под 
диспансерен контрол с препоръки за ХДР и намаляване на теглото.
Освидетелстваните със затлъстяване III  ст., както и случаите със затлъстяване II ст.  с тежко изразени усложнения, като 
захарен диабет, артериална хипертония, Пикуик синдром, обструктивна сънна апнея и други са негодни по всички графи.
Решенията са дадени в табличната част. 
Разстройства на обмяната на веществата(E70-E90)
Тук спадат: разстройства на обмяната на аминокиселините, въглехидратите, липидите, пурина и пиримидина, порфирина и 
билирубина, минералната обмяна, водно-електролитния и алкално-киселинния баланс, кистозна фиброза (муковисцидоза), 
амилоидоза и други.
Е74.8 Ренална глюкозурия (ренален диабет)
Освидетелстваните с глюкозурия над 50 г/денонощие по графа 1 са негодни, а  по останалите графи са годни след 
излекуване.
Е78 Разстройства в обмяната на липопротеините и други липидемии
Дислипидемиите включват стойности на общия холестерол > 5, 2 1 mmol/l, НDL < 1 mmol/l за мъже и <1,3 за жени 1 mmol/l 
и на Тg >2,1 mmol/l. Повишеният холестерол при мъже над 40 г. или при жени над 50 г., които отговарят на посочените по 
долу критерии, изискват по-нататъшно третиране, както следва:
Критериите за профилактика или терапия е LDL холестерол. Според АТP III (Adult Treatement Panel III - 2012) нивата на 
LDL са следните: 
- оптимален < 2,56 mmol/l,
- близо до оптимален от 2,56 до 3,29 mmol/l,
- гранично висок от 3,30 до 3,99 mmol/l,
- висок от 4,00 до 4,85 mmol/l,
- много висок > 4,85 mmol/l,
- фамилна хиперхолестеролемия LDL > 6,00 mmol/l, общ холестерол > 8,00 mmol/l. 
До 40 г. възраст, ако LDL > 3,4 – подлага се на хранително-диетичен режим/дневен прием на 8 – 10 % мазнини.
След 40 г. възраст, ако LDL ≥ 4,8 или  LDL ≥ 4,1 с рискови фактори (РФ) (хипертония, тютюнопушене, повишена кръвна 
захар, фамилна анамнеза), повторение на изследването след 14 часа глад и ако пак се установи LDL ≥ 4,8 или  LDL ≥ 4,1 
с РФ, се назначава диета със 7 % мазнини за 6 месеца. Контрол на LDL на 3-ти и 6-и месец и ако не е < 4,8/< 4,1, с РФ, се 
започва медикаментозно лечение със статини.
Решенията са дадени в табличната част.
Клас V. Психични и поведенчески разстройства (F00-F99)
При определяне на годността по чл. 7, в случаите на проведено клинично изследване и лечение на психично и поведенческо 
разстройство (рубрики F00-F99), освидетелстваните лица от плавателния състав се представят по установения ред с 
протокол от СЛКК на психиатрична клиника на ВМА и подробна здравно-производствена характеристика. При оценката 
на годността следва да се отчитат специфичните измерения на професионалната среда и дейността, като за целта може да 
се проведат всички необходими за обективната оценка изследвания.
При вземането на експертно решение е необходимо да се извърши мултиаксиална оценка на освидетелстваното лице, като 
се отчитат: а) обективната информация от документацията и психиатричния преглед на експерта психиатър (оплаквания, 
история на заболяването, минали заболявания, фамилна история, анамнеза и психичен статус,  семейни отношения, 
социален статус, адекватност на самооценката), потвърждаваща или отхвърляща наличието на специфичен за дадено 
психично разстройство синдром;  б) наличието или отсъствието на съпътстващи преморбидни личностови патологии 
(акцентуации или разстройства); в) наличието или отсъствието на соматично разстройство, което може да окаже влияние 
на протичането и прогнозата на психичното разстройство; г) наличието или отсъствието на стресови събития в живота 
на освидетелствания, които могат да бъдат важни за разбирането на възникването, развитието или обострянето на 
разстройството; д) общото ниво на житейска изява, с акцент върху професионалното, семейното и учебното функциониране. 
На второ място се преценява тежестта на преживяното разстройство (лека, умерена, значителна, частична ремисия, пълна 
ремисия, резидуално състояние), като се отчитат степента на неговата изразеност (слаба, умерена, изразена), динамиката 
на клиничната картина, терапевтичният ефект, степента и срокът за възстановяване, социалната реадаптация (степента на 
възвръщане към предболестно ниво на функциониране).
По чл. 7, към момента на освидетелстването, при поставена при консултирането (клиничното обсъждане) диагноза: 
психично здрав/практически здрав, лицата се решават като годни. По чл. 7, при диагностично оформяне като преживяно 
психично разстройство, е уместно да се даде годност с ограничения, съобразени с конкретното психично разстройство и 
изпълняваните функционални задължения, за срок от три месеца, след което състоянието се преоценява. При необходимост 
ограниченията се дават за още три месеца, след което следва да се вземе дефинитивно решение за годност, респ. негодност. 
При поставена диагноза по рубрики F20-F29 и рубрики F30-F39 освидетелстваните категорично се решават като негодни 
независимо от степента на ремисия. 
Психичните разстройства могат да се съчетават и с прояви на соматично заболяване. В такива случаи експертната оценка 
се извършва съвместно със съответния специалист експерт и допълнително по рубриката на съпътстващото заболяване.
Органични, включително симптоматични, психотични състояния(F00-F09)
Този раздел включва редица психични разстройства, причина за които са мозъчни заболявания, мозъчни травми и други 
увреди, довели до мозъчна дисфункция. Дисфункцията може да е първична, както например при болести, травми и други 
увреди, които засягат мозъка пряко или с предилекция, или вторична, както при системни заболявания и разстройства, където 
мозъкът се засяга само като един от многото увредени органи или системи. При доказано заболяване в специализирано 
лечебно заведение за болнична помощ или диспансер решението по  всички графи е: негодeн.